cyanic-selkie/wikianc huggingface dataset:
Jihadismi
Taustaideologia
Jihadismin kolme tärkeintä ideologia ovat Muhammad ibn Abd-al-Wahhab, Hassan al-Banna ja Said Qutb.
Muhammad ibn Abd-al-Wahhab oli 1700-luvulla Arabian niemimaalla toiminut salafisti. Hän saarnasi tiukan puhdasoppista ja fundamentalistista islamia, wahhabismia, jossa etenkin pyhimysten palvontaan suhtaudutaan kielteisesti. Wahhabismia on kutsuttu jihadistisen terrorismin opilliseksi alkulähteeksi. Moni jihadistinen ajattelija onkin hyväksynyt wahhabismiin olennaisesti kuuluvan ideologisen puritanismin sekä kaikkien ankaraa puhdasoppisuutta noudattamattomien julistamisen vääräuskoisiksi ja siten viholliskohteiksi. Toisaalta monet jihadistit myös vieroksuvat wahhabismia, koska wahhabilainen liike erottaa maallisen ja uskonnollisen vallan jyrkästi toisistaan ja on jihadistien silmissä saudien jumalattomana pidetyn kuningashuoneen talutusnuorassa.
1900-luvulta alkaen sunnalaisten ääriryhmien keskuudessa levisi käsitys siitä, että jihadia voidaan käyttää ilman oppineiston laajaa hyväksyntää. He tulkitsivat jihadia siten, että islamilaisten maalliset hallitukset eivät toteuta islaminuskontoa kunnolla, joten valtiot ovat epäislamilaisia. Näin hallitukset ovat luopuneet islamista ja heitä vastaan voidaan käydä puolustustaistelua islamin puolesta. Egyptiläinen islamisti Hassan al-Banna perusti Muslimiveljeskunnan vuonna 1928. Hänen tavoitteensa oli maailman kaikkien muslimien yhdistäminen yhden, puhtaasti Koraanin ja šaria-lain periaatteiden mukaan hallitsevan islamilaisen kalifin alaisuuteen. Muslimiveljeskunta teki jatkuvasti väkivaltaisia iskuja Egyptin hallintoa vastaan, ja liike kiellettiin. Hassan al-Banna salamurhattiin vuonna 1949.
Vaiheet
Jihadistisen liikkeen historia voidaan jakaa kolmeen opilliseen vaiheeseen, jotka kehittyivät ajallisesti toisiaan seuraten ja henkilöityvät kukin oman aikansa johtaviin jihadistisiin ajattelijoihin.
Vallankumouksellinen islamismi
Alkuvaiheen vallankumouksellisen islamismin syntyyn 1960-luvulla vaikuttivat erityisesti Egyptissä toimineen Said Qutbin kirjoitukset. Qutb tavoitteli muslimimaiden epäislamilaisina pitämiensä hallintojen syrjäyttämistä sotilasvallankaappauksen kautta ja piti vallankumouksellista toimintaa muslimimaissa jihadin tärkeimpänä muotona. Qutb piti jihadia pysyvänä ilmiönä islamissa, koska Jumala Koraanissa ja profeetta Muhammed lausunnoissaan viittasivat jihadiin niin usein. Vallankumoukselliset islamistit Egyptissä, Syyriassa ja Algeriassa 1970-luvulta 1990-luvulle julkaisivat tekstejä ja saarnoja, joissa hyökättiin voimakkaasti korruptiota, sortoa ja huonoa hallintoa vastaan. Väkivallan laaja käyttö hyväksyttiin osana kampanjaa.
Klassinen jihadismi
Vallankumouksellista islamismia seurasi Abdallah Azzamin innoittama klassisen jihadismin kausi. Klassinen jihadismi muodostui Afganistanissa 1980-luvulla Abdallah Azzamin koordinoidessa maata miehittäneen Neuvostoliiton vastaiseen jihadiin saapuvien vierastaistelijoiden virtaa. Hän julisti, että jokaisen muslimimiehen on puolustettava muslimien hallitsemaa aluetta kun vääräuskoiset hyökkäävät sinne. Opillisesti klassinen jihadismi on hyvin samankaltainen kuin valtavirran muslimien tulkinta jihadista, joka perustuu Koraaniin ja haditheihin. Koska Azzamin klassinen jihadismi ei ollut yhtä poliittista ja hyökkäävää kuin vallankumouksellinen jihadismi, se saavutti laajan kansansuosion ja oppineiden hyväksynnän. Myös Saudi-Arabian kuningashuone oli hyvillään kotoperäisten jihadistiensa häipymisestä kauas Afganistaniin.
Globaali jihad-liike
thumb|376px|Salafistis-jihadististen liikkeiden määrän kasvu maailmalla vuosina 1988–2013. Kolmas vaihe on globaali jihad-liike ja al-Qaidan aika, jonka kiistaton johtohahmo oli Osama bin Laden. Bin Laden laajensi 1990-luvulla jihadin hyökkäyksen kohteena olevalta alueelta kaikkialle, myös vihollisen omalle alueelle, ja samalla laajensi jihadisteille sallittujen keinojen kirjoa. Hän yllytti kannattajiaan verisiin terroritekoihin kaikkialla maailmassa erityisesti länsimaisuutta edustavissa kohteissa. Bin Ladenin johtaman al-Qaida-järjestön globaali jihadismi nousi jihad-liikkeen hallitsevaksi ideologiaksi. Kaikissa näissä tapauksissa radikaaliryhmät käyttivät jihad-retoriikkaa, mutta yhdessäkään ei ollut oppineiston yksimielistä kannatusta. Sen sijaan monet uskonoppineet ovat katsoneet, että palestiinalaisten aseellinen toiminta israelilaisia miehittäjiä vastaan on jihad.
Ideologisesti johdonmukaisen bin Ladenin kuoltua al-Qaidan johtajaksi nousi Aiman al-Zawahri. Hän ryhtyi solmimaan ja katkaisemaan liittolaissuhteita vaihtelevista poliittisista syistä, mikä vieraannutti monia alatason jihadisteja liikkeestä. Al-Qaidan tilalle jihadistisen liikkeen johtajaksi nousi islamilaisen kalifaatin Irakin ja Syyrian alueelle perustanut Isis, jonka kalifaatti tarjosi kiintopisteen jihadistien toiminnalle. Vaikka Isis on toiminut hyvin raa’asti, se sai kuitenkin fundamentalististen salafistien hyväksynnän Muhammedin ajan yhteiskunnallisen ihanteen esimerkkinä.
Shakira in Concert: El Dorado World Tour
Shakira in Concert: El Dorado World Tour on kolumbialaisen laulajan ja lauluntekijän Shakiran viides live-albumi. Se kuvattiin The Forumissa Inglewoodissa Kaliforniassa, jossa Shakira esiintyi 28. elokuuta 2018 osana El Dorado World Tourin Pohjois-Amerikan osuutta.
Jihadismi
Globaali jihad-liike
Isisin perustaman kalifaatin kulta-aika kesti kesästä vuoden 2015 loppuun. Menestyksensä aikana sille vannoivat uskollisuudenvalansa monet muutkin jihadistiset järjestöt kuten Nigerian Boko Haram. Vuoden 2016 alussa Isisiä vastaan käyneet Yhdysvaltain, Irakin, kurdien ja muiden armeijat alkoivat ajaa sitä ahtaalle, ja kalifaatti kukistui lopullisesti lokakuussa 2017.
Alueensa menettäneen Isisin lisäksi 2010-luvulla toimivia jihadistijärjestöjä ovat olleet Arabian niemimaan al-Qaida, Islamilaisen Maghrebin al-Qaida, Boko Haram Nigeriassa, Taliban Afganistanissa ja Pakistanissa, Ansar al-Sharia Libyassa, Ansar al-Sharia Tunisiassa, Al-Shabaab Somaliassa, Abu Sayyaf Filippiineillä, Jemaah Islamiyah Indonesiassa ja Ansar Beit al-Maqdis Siinailla.
Shakira in Concert: El Dorado World Tour
Tausta ja julkaisu
Shakiran yhdestoista studioalbumin El Dorado (2017) ohelle aloitetun El Dorado World Tour -kiertueen Pohjois-Amerikan osuuden lippujen myytyä loppuun Shakira vahvisti, että videomateriaalia kuvataan ja julkaistaan Kalifornian esityksestä.
Jihadismi
Jihad-liikkeen sirpaloituminen
Jihadistisen liikkeen neljäntenä vaiheena voidaan pitää globaalin jihad-liikkeen sirpaloitumista eri ryhmittymiin, joilla on enenevässä määrin toisistaan poikkeavia piirteitä. Tässä vaiheessa liike on siirtymässä organisaatioista ideologisiin verkostoihin.
Länsimaiden jihadistit
Vuonna 2016 jihadistit ovat aiempaa useammin länsimaissa eläviä "yksinäisiä susia", jotka ovat radikalisoituneet nopeasti ja toteuttavat iskuja jihadistijärjestöjen innoittamana mutta ilman suoraa yhteyttä järjestöihin. Isis on yllyttänyt nuoria muslimeja tekemään iskuja länsimaissa sitä mukaa, kun järjestö itse on joutunut ahtaalle Irakissa ja Syyriassa.
Shakira in Concert: El Dorado World Tour
Tausta ja julkaisu
Shakira julkaisi 27. elokuuta 2018 videon Twitter- tilillään ja teki kyselyn siitä, kumpi kolmesta Balmain-paidasta, joita hän vuorotellen käytti konsertin ensimmäisen osan aikana, valitaan kiertueen seuraavaan esitykseen. Seuraavana päivänä kiertuemiehistön jäsen Hans Nelson julkaisi Instagram tilillään, että The Forumissa, Los Angelesissa, Kaliforniassa pidettävät kaksi konserttia todellakin nauhoitetaan tulevaa live-DVD:n julkaisua varten. Kaupungissa järjestetyn toisen esityksen päivänä Shakira itse vahvisti sosiaalisen median tiliensä kautta, että kyseisen päivän konsertti nauhoitettaisiin konserttielokuvaksi. Pian kiertueen päättymisen jälkeen Shakira ilmoitti aloittaneensa live-DVD:n editointiprosessin.
Promootio
Marraskuun 8. päivänä 2019 Shakira vahvisti julkaisevansa livealbumilta 13. marraskuuta live-version "Chantaje" -kappaleesta livealbumin ensimmäisenä singlenä.
Jihadismi
Länsimaiden jihadistit
Jihadistisen liikkeen tukijat länsimaissa kuuluvat salafistiseen vastakulttuuriin, joka on kasvanut ja radikalisoitunut 2010-luvulla. Esimerkiksi Saksassa oli vuonna 2014 jo 7 500 salafistia. Jihadisteiksi ryhtyneet länsimaalaiset löysivät ensin salafismin ja liittyivät sitä kautta jihadiin, ja osa heistä lähti Irakiin ja Syyriaan vierastaistelijoiksi. Radikaali salafistinen liike tarjoaa jäsenilleen mahdollisuuden kapinoida länsimaiden politiikkaa, demokratiaa, tasa-arvoa ja ihmisoikeuksia vastaan sekä saarnaa vihamielisyyttä "uskottomia" kohtaan. Liike tarjoaa myös järjestystä ja mustavalkoisen maailmankuvan, jossa sääntöjen noudattamisen perusteella joko päästään taivaaseen tai joudutaan helvettiin. Liike tarjoaa jäsenilleen myös yhteisöllisyyttä ja hyväksyntää. Salafismista on Euroopassa tullut nuorisokulttuuri, josta ovat kiinnostuneet muutkin kuin muslimiksi kasvaneet tai uskonnolliset ihmiset.
Shakira in Concert: El Dorado World Tour
Promootio
13. ja 15. marraskuuta 2019 Los Angelesin The Forumin esityksessä kuvattu live-esitys julkaistiin elokuvateattereihin ympäri maailmaa.
Kriittinen vastaanotto
Nuria Net Rolling Stone -lehdestä antoi elokuvalle ja livealbumille positiivisen arvostelun, kehuen sen olevan Shakiran "Triumphant Return to Singing". Net pani merkille, kuinka elokuva suunnattiin enemmän kohti Shakiran paluuta, eikä koske liikaa Shakiran äänihuulten vahingoittumiseen liittynyttä tuskaista ajanjaksoa.
Jihadismi
Länsimaiden jihadistit
Euroopan salafistit ovat hyvin aktiivisia internetissä, he jakelevat Koraaneja, ja heitä näkee mielenosoituksissa pitelemässä kylttejä, joissa kannatetaan šariaa, ennustetaan islamin ylivaltaa ja vastustetaan demokratiaa. He ovat myös hyvin verkostuneita, ja Länsi-Euroopan eri maiden salafistijärjestöt ovat nimenneet itsensä usein samalla tavalla: esimerkiksi Ranskassa on Sharia4France, Belgiassa Sharia4Belgium ja Alankomaissa Sharia4Holland. Myös Norjassa ja Tanskassa on omat salafistijärjestönsä. Salafisteihin on Euroopassa 2010-luvulla alkanut liittyä aiemmasta poiketen myös naisia, joista osa lähti myös Isisin vierastaistelijoiksi. Naispuoliset jihadistit ovat ideologisesti usein yhtä kiihkeitä kuin miespuolisetkin ja heillä on samat motiivit. Taistelutehtävät heiltä on kuitenkin kielletty jihadistien nykyisen doktriinin pohjalta.
Yhdysvaltoihin ei ole havaittu muodostuneen järjestäytynyttä jihadistista liikettä tai vastakulttuuria. Maassa vuoden 2001 jälkeen tehdyt harvat jihadistiset terrori-iskut ja -suunnitelmat ovat olleet ulkomaisten yhteyksien tai internetin kautta radikalisoituneiden yksittäisten tekijöiden suorittamia. Ainoa poikkeus tähän on Minneapolisin somalikaupunginosa, josta on lähtenyt taistelijoita al-Shabaabin riveihin.
Shakira in Concert: El Dorado World Tour
Palkinnot
Elokuva sai 5 ehdokkuutta ja voitti 2 palkintoa vuoden 2020 NY TV Film Awards -palkintogaalassa vuonna 2020.
Myynti
Pamela Bustios kertoo Billboard-lehden artikkelissa: "Shakira In Concert myi 2000 SEA-yksikköä, mikä vastaa 2,9 miljoonaa kappaleiden suoratoistokertaa ensimmäisen viikon aikana." Samassa artikkelissa todettiin myös, että "Nielsen Musicin mukaan live-albumi myi hieman yli 2 000 albumia vastaavaa yksikköä 14. marraskuuta päättyneellä viikolla. Suurin osa summasta tulee suoratoistoista. "
Jihadismi
Jihadismi Suomessa
Suomessa on tehty yksi jihadistinen terrori-isku, Turun isku elokuussa 2017. Syyrian ja Irakin taistelualueille jihadististen äärijärjestöjen riveihin on Suomesta matkustanut taistelemaan 80–90 henkilöä. Huhtikuussa 2019 julkaistun Jihadistinen liikehdintä Suomessa -tutkimuksen mukaan jihadistinen toiminta on Suomessa enimmäkseen hajanaista ja organisoitumatonta sekä vaatimatonta verrattuna muihin Länsi-Euroopan maihin. Jihadismia julkisesti kannattavia järjestöjä ei Suomessa ole, eikä sellaista tukevia radikaaleja moskeijoita, vaan jihadistinen toiminta on valtaosaltaan värväyksen ja rahoittamisen kaltaista väkivallatonta tukea. Jihadistinen toiminta on kuitenkin kasvanut oleellisesti aikaisemmasta.
Ideologia
Jihadistit ovat aseellista jihadia hyökkäyssotana käyviä islamisteja. Jihadistit jakavat maailman ”islamin alueeseen” (Dar al-Islam) ja ”sodan alueeseen” (Dar al-Harb). He pyrkivät väkivalloin palauttamaan yhtenäisen, islamilaista lakia noudattavan islamilaisen kalifaatin alueille, jotka ovat joskus olleet islamin alaisia ja näin ollen kuuluvat jo nyt islamin alueeseen vaikka ovat uskottomien (kafir) hallussa. Näihin islamille kuuluviksi alueiksi he lukevat muun muassa koko Lähi-idän, Venäjän, Kiinan, Espanjan ja osia Ranskasta. Kalifaatin perustamisen jälkeenkin sen ulkopolitiikan on oltava ikuista jihadia. Tässä he suhteessa modernit jihadistit seuraavat klassista tulkintaa, jonka mukaan jihadia on periaatteessa jatkettava kunnes "koko ihmiskunta on joko omaksunut islamin tai alistunut islamilaisen valtion alaisuuteen".
Jihadistien mukaan jihad on heidän uskonnollinen velvollisuutensa ja myös uskonnollisten kirjoitusten mukaista. Jihadistien mukaan jihad on jokaisen muslimin yksilöllinen velvollisuus, eikä valtion asia niin kauan kuin islamilaista valtiota ei vielä ole olemassa.
Jihadistisen ideologian kritiikki
Jihadismia on arvosteltu islamin omasta piiristä sillä perusteella, että sen katsotaan rikkovan islamilaisen lain periaatteita.
Avoin kirje ISISille 2014
Vuonna 2014 kaikkiaan 126 arvovaltaista uskonoppinutta lähetti avoimen kirjeen ISIS-johtaja Abu Bakr al-Baghdadille. Kirjeessä kiistetään al-Baghdadin oikeus kalifaattiin ja tuomitaan ISISin toiminta. Esitetty kritiikki nojautui melkein yksinomaan islamilaisiin lähteisiin, kuten Koraaniin, haditheihin sekä teologien ja juristien mielipiteisiin. Kirjeen kirjoittajat eivät kaikki edustaneet liberaalia tai rauhanomaista islamin tulkintaa, vaan heitä yhdisti ISIS-järjestön vastustaminen. Esitetty kritiikki sisälsi seuraavia kohtia, joita ISIS rikkoi:
Kirjeessä katsotaan, että ISIS rikkoi näitä sääntöjä ja oli sen takia epäislamilainen ja Jumalan lain vastainen.
Jerusalemin Hebrealaisen yliopiston professori Ella Landau-Tasseron analysoi esitettyä kritiikkiä. Yleisarviona hän katsoo, että esitetyt erimielisyydet eivät vie ISISiä islamilaisen ajattelun ulkopuolelle, vaan ne pääosin mahtuvat islamille ominaisen monimuotoisuuden piiriin. Al-Baghadadin pätevyys kalifiksi vastaa šarian klassisia vaatimuksia. Kalifaatti ei liioin edustanut kansallisvaltiota vaan elvytti klassisen islamin instituutioita, joihin kuuluu muun muassa bay’a (sopimus hallitsijan ja yhteisön välillä), sotasaaliin anastamista koskevat lait, jizya –vero, Koraanin määräämät ruumiilliset rangaistukset ja šariatuomioistuimet. Kalifaatti löi kolikoita, jotka jäljittelivät varhaisten kalifaattien rahaa. ISISin tekemät julmuudet eivät poikenneet profeetan ja hänen kumppaniensa toimista. Esimerkiksi naisten ottaminen seksiorjiksi, päiden katkominen ja vaatimus monijumalaisille kääntyä tai kuolla vastaavat Muhammedin elämäkerroissa ja islamin lakikirjoissa kerrottuja esikuvia. Vaikka kaikille toimille ei olisi suoria esikuvia, ISIS on kuitenkin perustellut niitä islamilla ja sen pyhillä kirjoituksilla. Vaikka kriitikot ovat monista asioista toista mieltä, on otettava huomioon, että islamilaisten lähteiden lukeminen on aina välttämättä valikoivaa, koska lähteet sisältävät usein ristiriitaisia ohjeita. Tuloksena ovat monia erilaisia tulkintoja. Landau-Tasseron toteaa lopuksi, että useimmat muslimit eivät hyväksy ISISin tekemiä julmuuksia eivätkä pidä tarpeellisena jäljitellä kaikkia keskiajalla tehtyjä kauheuksia.
Landau-Tessaron analysoi myös ISIS-järjestön dokumenttia ”These are our creeds and ways” ja toteaa, että se nojautuu tiiviisti islamilaisiin lähteisiin ja vastaa Hanbali-koulukunnan oppeja.
Rashad Ali ja Hannah Stuart
Vuonna 2014 toimittajat Rashad Ali (liberaali muslimi) ja Hannah Stuart julkaisivat brittiläisen ajatushautomon The Henry Jackson Societyn toimesta oppaan, jossa perusteltiin jihadismin olevan vastoin islamin periaatteita. Arvostelu tapahtui lähinnä liberaalin islamilaisuuden näkökulmasta. Opas esittää seuraavat asiat islamin vastaisiksi:
Shafi’i – koulukuntaan kuuluva keskiajan šariakäsikirja Umdat al-Salik sisältää joitakin määryksiä, joita Rashad Ali ja Hannah Stuart pitivät esitteessään epäislamilaisina. Käsikirja toteaa, että jihadiin ei tarvita kalifin suostumusta, jos kalifaattia ei ole olemassa (09.8). Ei-muslimeita vastaan on sodittava, kunnes heistä tulee muslimeja (09.9). Naisia ja lapsia ei saa tappaa paitsi, jos he sotivat muslimeita vastaan. Eläimiä ei saa tappaa paitsi, jos niitä käytetä muslimeita vastaan tai jos niiden tappaminen edistää vihollisen voittamista. Vanhat miehet (yli 40) on lupa tappaa, samoin kristityt munkit (09.10). Miespuoliset aikuiset sotavangit on lupa tappaa kalifin luvalla (09.14). Vihollisen talot ja puutarhat on lupa hävittää (09.15). Valloitetun maan naiset ja lapset ovat sotasaalista, ja he ovat orjia (k32.1). Joka omistaa orjattaren, voi käyttää häntä mielensä mukaan seksuaaliseen nautintoon (k32.3).
Jihad
Jihadistisesti ajattelevien salafi-jihadistien käsitykset valtavirran salafistien ajattelusta erottaa selvimmin jihadin eli pyhän sodan käsittäminen Jumalan palvonnan korkeana, joidenkin ajattelijoiden mukaan jopa korkeimpana muotona.
Jihadismi perustuu jihadiin, joka on kuulunut islamiin jo sen alkuajoista alkaen. Koraanin Medinan-aikaisissa suurissa käsitellään usein jihadia eli profeetta Muhammedin johtaman nuoren muslimivaltion puolustautumista ulkoisia hyökkääjiä vastaan ja valtakunnan alueen väkivaltaista laajentamista islamin levittämiseksi. Nykyajan jihadistit korostavat fyysisen taistelun tärkeyttä jihadin toiseen merkitykseen, muslimin sisäiseen kamppailuun nähden. Abdallah Azzam korotti jihadin muslimin tärkeimmäksi velvotteeksi heti islamin uskoon tulon ja uskontunnustuksen lausumisen jälkeen. Hänen jälkeensä toiminut Anwar al-Aulaqi julisti, että edes hyökkäyksellisen jihadin eli valloituksen ja islamin levittämisen julistamiseen ei tarvita maallista johtajaa vaan ainoastaan Jumala. Afganistanissa jihadistit kävivät vielä puolustuksellista jihadia miehittäjää vastaan. Kun Yhdysvaltain vääräuskoiset sotajoukot oli päästetty 1990-luvun alussa Saudi-Arabiaan ajamaan Kuwaitia miehittänyt Irakin johtaja Saddam Hussein takaisin, sen ja monen muun Yhdysvaltain, muiden länsimaiden ja YK:n toimen johdosta Osama bin Laden oikeutti hyökkäyksellisen jihadin käytön itsepuolustuksena julistamalla vuonna 1996 sodan Yhdysvalloille. Bin Laden oikeutti myös iskut läntisen maailman siviilejä kohtaan, koska muslimitkin olivat kaikkialla maailmassa läntisen maailman hyökkäyksen kohteena. Siitä alkaen jihadistit ovat katsoneet terrorihyökkäyksensä olevan oikeutettua puolustuksellista jihadia. Monet salafiajattelijat eivät ole hyväksyneet tällaista puolustuksellisen jihadin käsitteen venyttämistä.
Tauhid
Salafistit antavat erityisen korostuneen roolin tauhidin käsitteelle, uskolle yhteen kaikkivaltiaaseen ja palvomisen arvoiseen Jumalaan. Afganistanissa 1980-luvulla toiminut Abdallah Azzam yhdisti jihadin käsitteen Allahin ykseyteen ja sen käytännön toteuttamiseen, mikä oli käänteentekevää jihadistisessa ideologiassa. Hänen mukaansa kaikkein korkein tapa toteuttaa tauhidia oikein oli toteuttaa ”tekojen tauhidia” käymällä jihadia, taistelua Jumalan tiellä. Tällöin marttyyrikuolema ei ollut epätoivottava asia, vaan se toteutti muslimin elämän päämäärän ja varmisti pääsyn paratiisiin tuonpuoleisessa.
Takfir
Jihadistien oman toimintansa oikeuttamisessa tärkeä merkitys on takfirilla. Takfirin käsitteen korostamisen vuoksi muut muslimit kutsuvatkin jihadisteja usein takfireiksi. Islamilaisena käsitteenä takfir tarkoittaa jonkun tuomitsemista vääräuskoiseksi ja siten erotetuksi oikean islamin uskon piiristä. Takfir voidaan julistaa epäislamilaisista ajatuksista tai teoista. Koska šaria-lain mukainen rangaistus uskosta luopuminen on kuolema, muslimit eivät yleensä ryhdy takfirin julistamiseen köykäisin perustein. Takfirin julistamista on perinteisesti käytetty muslimiyhteisön sisäisen puhdasoppisuuden ja siitä seuraavan yhtenäisyyden vaalimiseen; ei-muslimit ovat itsestäänselvästi vääräuskoisia. Jihadistiset ideologit pitävät harhaopin ja epäislamilaisten käytänteiden kitkemistä uskovien yhteisöstä ensisijaisen tärkeänä. Jihadismin kannalta käänteentekevä tapahtuma oli, kun Said Qutb julisti Egyptin presidentti Nasserille tekojen takfirin, kun tämä oli hylännyt entiset Muslimiveljeskuntaan kuuluneet liittolaisensa ja alkanut vainota heitä. Kiihkomielisimmin jihadistit alkoivat käyttää takfiria Yhdysvaltojen hyökättyä Irakiin vuonna 2003. Sunnien ja shiiojen vastakkaiasettelu Irakissa voimistui, ja Irakin al-Qaidan johtaja Abu Mus’ab al-Zarqawi otti tähtäimeensä shiiat. Hän alkoi julistaa harhautuneina pitämilleen shiioille takfir-tuomioita oikeuttaen sillä väkivaltansa. Irakin al-Qaidaa seurannut Isis jatkoi laajasti modernin takfirin käsitteen käyttöä oman väkivaltaisen toimintansa perustelemiseksi ja oikeuttamiseksi, ja käsite on säilyttänyt tärkeän asemansa globaalin jihadistisen liikkeen sirpaloitumisenkin jälkeenkin.
Al-wala wa-l-bara
Al-wala wa-l-bara tarkoittaa että muslimin tulee rakastaa sitä, mitä Jumalakin rakastaa ja vihata sitä, mitä Jumalakin vihaa. Periaate tunnetaan myös nimellä hyvään käskeminen ja pahan kieltäminen. Monille jihadisteille al-wala wa-l-bara on tauhidin harjoittamisen jälkeen tärkein uskon käytännön ilmenemismuoto. Jihadistit pyrkivät sen avulla suojelemaan oman yhteisönsä hurskautta ja puhdasoppisuutta eristämällä sen jäsenet haitallisista ulkopuolisista vaikutuksista ja yhteyksistä vääräuskoisiin, joiden kanssa ei tule olla missään tekemisissä ja joita vastaan on liittouduttava. Esimerkiksi bin Laden vetosi juuri al-wala wa-l-baraan vastustaessaan yhdysvaltalaisjoukkojen läsnäoloa Saudi-Arabiassa.
Propaganda
Jihadistit tuottavat runsaasti propagandaa, jonka avulla he pyrkivät radikalisoimaan muslimiyhteisöä ja keräämään jäseniä liikkeeseensä. Jihadistinen propaganda on perinteisesti koostunut erilaisista kirjoituksista ja saarnoista, joita on levitetty teksteinä tai nauhoitteina aatetta kannattavien keskuudessa. Radikalisoituminen on tapahtunut ylhäältä alaspäin johdettuna prosessina, jossa jihadistinen saarnaaja etsii sopivan henkilön ja lähestyy tätä propagandamielessä. Tällaisia henkilöitä saarnaajat löytävät etenkin tunteellisista tilanteista kuten hautajaisista tai mujahidien urotekoihin ja marttyyrien sankarikuolemiin keskittyvistä tilaisuuksista.
Nykyajan jihadistit ovat kehittäneet uuden, modernia teknologiaa hyödyntävän lähestymistavan kannattajien rekrytoimiseen ja muslimiyhteisön radikalisoimiseen. Arabian niemimaan al-Qaidan propagandisti Anwar al-Aulaqi alkoi hyödyntää jihadistien terroritekoja eräänlaisina mainoksina, joiden tehtävänä oli herättää jihadistisesta sanomasta kiinnostuneiden huomio. Internetiin alettiin ladata huolellisesti ja ammattitaitoisesti kuvattuja filmejä esimerkiksi taisteluista ja julkisista mestauksista. Propagandassa jihadista puhuttiin nuoriin vetoavasti katu-uskottavaan tyyliin, turhaa mahtipontisuutta välttäen. Tällaiselle propagandalle altistuneet henkilöt saivat tahoillaan uskonnollisen herätyksen, radikalisoituivat ja ottivat yhteyttä jihad-liikkeen rekrytoijiin. Isisin propagandan yksi tarkoitus on ollut myös tarjota kohdeyleisölleen tärkeitä merkityksellisyyden ja joukkoon kuulumisen mahdollisuuksia, joita näillä ei maahanmuuttajina vieraissa yhteiskunnissa useinkaan ollut. Tällaista yhteenkuuluvuutta propagandavideoilla kuvataan taistelukohtausten lomaan leikatuilla kohtauksilla, joissa taistelijat näytetään viettämässä aikaansa yhdessä lämpimän yhteenkuuluvuuden hengessä.
Kid Icarus
Kid Icarus on Intelligent Systemsin kehittämä ja Nintendon vuonna 1986 julkaisema tasohyppelyvideopeli. Peli julkaistiin Japanissa Famicom Disk Systemille ja muualla Nintendo Entertainment Systemille. Kid Icaruksen suunnittelusta vastasi Gunpei Yokoi, ja musiikista Hirokazu Tanaka. Peli oli ensimmäinen julkaisu Kid Icarus -pelisarjassa.
Kehityshistoria
thumb|left|256px|Kuvakaappaus pelistä. Kid Icarus perustuu Metroidin pelimoottorille sisältäen vaakasuoraan ja pystysuoraan rullaavaa pelikuvaa. Molemmat pelit julkaistiin samana päivänä samalla ”Password Pak” -myyntivaltilla. (Famicom Disk Systemin versiossa oli tallennuspaikat, toisin kuin NES-versiossa, jossa oli salasanajärjestelmä tallentamiseen.) Metroidista tuli yksi Nintendon tärkeimmistä pelinimikkeistä ja Kid Icaruksesta kulttiklassikko.
Kid Icarukselle julkaistiin Game Boylle vuonna 1991 jatko-osa nimeltään Kid Icarus: Of Myths and Monsters. Peli on lähes identtinen NES-pelin kanssa, mutta sisältää joitakin uusia ominaisuuksia, kuten hypyn jälkeen mahdollisuuden leijua hitaammin maahan. Lisäksi pelissä on mahdollistaa tallentaa. Vuonna 2011 julkaistulle Nintendo 3DS -käsikonsolille on ilmestynyt jatko-osa nimeltään Kid Icarus: Uprising.
10. elokuuta 2004 Kid Icarus julkaistiin Japanissa uudestaan osana Famicom Mini Series -pelisarjaa. Peli oli yksi marraskuussa 2016 julkaistun Nintendo Classic Mini -pelikonsolin peleistä.
Vastaanotto
Huolimatta Metroidin varjoon jäämisestä Kid Icarus on yleisesti tunnustettu hyväksi peliksi. Se oli 84. sijalla IGN-sivuston vuoden 2003 ”Top 100 Games of All Time” (sata parasta peliä kautta aikojen) ja oli myös GameSpy-sivuston Hall of Famessa.
Mikrobitin Jukka Tapanimäki antoi pelin NES-versiolle 72 pistettä sadasta.
Anna Mangström
Anna Mangström (25. marraskuuta 1897 Jokioinen – 26. joulukuuta 1927) oli suomalainen näyttelijä. Suomen Kansallisteatterissa näytellyt Mangström sai tunnustusta useista nuorten naisten osistaan.
Elämä ja ura
Mangström kävi Suomen Kansallisteatterin oppilaskoulun ja liittyi Kansallisteatteriin 1919. Mangströmin merkittävimpiä saavutuksia olivat nimiosa Minna Canthin näytelmässä Anna Liisa ja Elinan rooli Elinan surmassa. Jälkimmäistä roolia hän tulkitsi varhaiseen kuolemaansa asti. Vuonna 1930 julkaistun näyttelijämatrikkelin mukaan Mangström ei taiteilijana ehtinyt "ratkaisevasti" ilmentää lahjojaan ja taipumuksiaan.
Lokakuussa 1921 ensi-iltansa Kansallisteatterissa saanut Danton oli kauden suuri tapaus. Mangströmillä oli kappaleessa roolitehtävä. Rafael Koskimies luonnehti Mangströmiä sen yhteydessä "kokeneeksi ja hyväksi voimaksi".
Aikoinaan pahennusta ja laaja-alaista keskustelua herättäneessä näytelmässä Tohvelisankarin rouva Mangström näytteli paimenpoika Matin roolin.
Hopeaperkloraatti
Hopeaperkloraatti (AgClO4) on hopea- ja perkloraatti-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian synteeseissä.
Ominaisuudet, valmistus ja käyttö
Huoneenlämpötilassa hopeaperkloraatti on valkoista kiteistä ainetta ja väri tummuu valon vaikutuksesta. Yhdisteestä tunnetaan myös kidevedellinen monohydraatti (AgClO4·H2O). Kidevesi poistuu rakenteesta kuumennettaessa. Hopeaperkloraatti liukenee runsaasti veteen ja liukenee lisäksi useisiin orgaanisiin liuottimiin kuten etanoliin, glyseroliin, bentseeniin, tolueeniin ja pyridiiniin.
Hopeaperkloraattia käytetään katalyyttinä muun muassa syklisointi-, toisiintumis- ja eliminaatioreaktioissa. Erityisesti yhdessä tina(II)kloridin kanssa sitä käytetään glykosidien synteesiin.
Vähä Haukijärvi (Virrat)
Vähä Haukijärvi on Pirkanmaalla Virroilla Tulijoen kylän lähellä sijaitseva järvi.
Maantietoa
Järven pinta-ala on 1,6 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Naulaojan valuma-alueeseen (35.426) se kuuluu. Järven vedenpinnan korkeus on 116,2 metriä mpy.
James Aloysius Hickey
thumb|right|James Aloysius Hickey
James Aloysius Hickey (11. lokakuuta 1920 – 24. lokakuuta 2004) oli yhdysvaltalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Saginaw’n hiippakuntaan 15. kesäkuuta 1946 ja nimitettiin sen vihkipiispaksi sekä Taraquan titulaaripiispaksi 18. helmikuuta 1967. Piispaksi vihkiminen seurasi 14. huhtikuuta. Pääkonsekraattorina toimi John Francis Dearden, jota avustivat Stephen Stanislaus Woznicki ja Stephen Aloysius Leven.
Hickey sai 1. maaliskuuta 1969 nimityksen Pontifical North American Collegen rehtoriksi. 5. kesäkuuta 1974 hänet nimitettiin Clevelandin piispaksi, jonka virkaan hänet asetettiin 16. heinäkuuta. Hän sai 17. kesäkuuta 1980 nimityksen Washingtonin arkkipiispaksi, ja tähän virkaan hänet asetettiin 5. elokuuta.
Hickey sai ylennyksen kardinaaliksi 28. kesäkuuta 1988, jolloin hänet nimitettiin Santa Maria Madre del Redentore a Tor Bella Monacan kardinaalipapiksi. Hän jäi eläkkeelle 21. marraskuuta 2000.
Porto Velho
Porto Velho sai kunnallishallinnollisen aseman vuonna 1915. Kaupunki toimi aikaisemmin pohjoisena päätepisteenä Madeira–Mamoré-radalle, joka rakennettiin ohittamaan Madeirajoen kosket Porto Velhon ja Guajará-Mirimin välillä. Rataa pitkin rahdattiin luonnonkumia Mato Grosson osavaltiosta ja Bolivian koillisosista, mutta se on sittemmin lakkautettu. Radan yhteyteen on rakennettu kuitenkin suosittu museo.
Porto Velhosta on muodostunut merkittävä talouden, liikenteen ja hallinnon keskus. Kaupungin lähistöltä louhitaan tinaa ja kultaa ja sen lentoaseman kautta viedään ulkomaille puutavaraa, lääkekasveja ja kasviöljyä. Kaupunki on myös yksi tärkeimmistä Madeirajoen satamista, ja sen kautta kulkee maantie BR-364, joka johtaa Acren pääkaupungista Rio Brancosta lännessä Brasilian suurimpaan kaupunkiin São Pauloon kaakossa. Sieltä on rakennettu myös maantie BR-319 Amazonasin pääkaupunkiin Manausiin koillisessa.
Porto Velhon tunnuksena pidetään kolmea suurta vesisäiliötä, jotka on kuvattu myös sen lippuun; säiliöt on asetettu aukiolle kaupungin keskustassa. Merkittävimpiä kulttuurirakennuksia ovat kulttuurikeskus Casa da Cultura Ivan Marrocos, Sagrado Coração de Jesusin katedraali ja rondônialaista kulttuuria esittelevä Museu Palácio da Memória Rondoniense. Paikallisia ruokia ovat esimerkiksi:
Raija Lindén
Raija Annikki Lindén (o.s. Polkutie) (s. 12. helmikuuta 1939 Enonkoski) on suomalainen näytelmäkirjailija.
Lahdessa vuodesta 1956 asunut Lindén on toiminut muun muassa toimistoapulaisena, kotiäitinä ja pankkitoimihenkilönä. Lindén on kirjoittanut myös kertomuksia ja pakinoita lehtiin.
Lindén oli Salpausselän kirjailijoiden puheenjohtajana vuosina 1996–1998.
Glykogeenisyntaasi
thumb|250px|Malli Agrobacterium tumefaciens -bakteerin glykogeenisyntaasin rakenteesta Glykogeenisyntaasi on entsyymi, joka osallistuu glykogeenin biosynteesiin. Entsyymi katalysoi UDP-glukoosimolekyylin liittämistä glykogeeniketjuun α-1,4-glykosidisidoksella. Samalla vapautuu ADP-molekyyli. Glykogeenisyntaasin EC-numero on EC 2.4.1.11 ja CAS-numero 9014-56-6.
Toiminta
Jotta glykogeenisyntaasi voisi lisätä glukoosiyksiköitä muodostaakseen polymeerin vaatii se primeerikseen polysakkaridin, joka sisältää vähintään kuusi glukoosiyksikköä. Tämän saa aikaiseksi glykogeniinientsyymi. Glykogeenisyntaasista on kaksi eri muotoa, aktiivinen a-muoto ja inaktiivisempi fosforyloitu b-muoto, jonka eräisiin seriiniaminohappoihin on liittynyt fosforyyliryhmä. On useita kinaaseja, jotka fosforyloivat a-muodon b-muodoksi, tällaisia ovat muun muassa glykogeenisyntaasille spesifiset proteiinikinaasi A eli cAMP-riippuvainen proteiinikinaasi ja glykogeenisyntaasikinaasi-3 sekä useampia proteiineja fosforyloiva kaseiinikinaasi 2. Proteiinifosfataasi 1 -entsyymi aktivoi glykogeenisyntaasia poistamalla fosfaattiryhmiä entsyymistä.
Insuliini on glykogeenisyntaasikinaasin inhibiittori ja siten aktivoi glykogeenisyntaasin toimintaa. Glykogeenisyntaasin ollessa fosforyloituna myös glukoosi-6-fosfaatti ja ATP kasvattavat sen katalyyttistä aktiivisuutta.
Glykogeenisyntaasin puutos on harvinainen sairaus. Sen seurauksena potilailla on hypoglykemia, johon voi liittyä myös asiduriaa.
Pekka Töpöhäntä (vuoden 2020 elokuva)
Pekka Töpöhäntä on vuonna 2020 ensi-iltansa saanut ruotsalainen piirroselokuva. Elokuva pohjautuu Gösta Knutssonin Pekka Töpöhäntä -kirjoihin.
We Need Medicine
We Need Medicine on skotlantilaisen rockyhtye The Fratellisin kolmas studioalbumi, joka julkaistiin 7. lokakuuta 2013. Albumi ylsi Britannian albumilistalla parhaimmillaan sijalle 26. ja Yhdysvaltain Billboard 200-listan sijalle 106. Albumilta We Need Medicine julkaistiin singlenä kappaleet ”Seven Nights, Seven Days” ja ”She’s Not Gone Yet But She’s Leaving”.
Musiikkivuosi 1962
Musiikkivuosi 1962 käsittelee vuoden 1962 tärkeitä musiikkitapahtumia, uutisia ja julkistuksia.
Plagiointi
pienoiskuva|Plagiointi. [[Tekijä|Tekijän signeeraus korvataan omalla nimellä, ]] Plagiointi ( < ’kidnappaaja’ ) on toisen henkilön tuotannon käyttöä ilman alkuperäisen lähteen asianmukaista ilmoittamista. Plagiointi voi kohdistua esimerkiksi toisen henkilön ideoihin, tietoihin, kieleen tai kirjoitukseen. Plagiointi voi ilmentää epärehellisyyttä, mikäli plagioija julkaisee tai yrittää julkaista plagioidun työn omana alkuperäisenä tuotantonaan. Plagiointi ei välttämättä ole sama asia kuin tekijänoikeusrikkomus, jossa nimenomaisesti rikotaan tekijänoikeuslakia. Plagiointi voi kohdistua myös tekstin, kirjoituksen tms. sisältöön, kun taas tekijänoikeus koskee näiden muotoa.
Määritelmiä
Kielitoimiston sanakirja määrittelee plagioinnin sanan plagiaatti kautta: "Plagiaatti on ”kirjallinen t. taiteellinen varkaus, plagiointi; sellaiseen perustuva teos t. sen osa.”"
Merriam Webster Online -sanakirja määrittelee plagioinnin  seuraavasti:
Nolan Foote
Nolan Foote (s. 29. marraskuuta 2000 Englewood, Colorado, Yhdysvallat) on kanadalais-yhdysvaltalainen jääkiekkoilija. Foote edustaa NHL-seura New Jersey Devilsin organisaatiota. Tampa Bay Lightning varasi Footen 27. pelaajana. Helmikuussa 2020 Lightning kauppasi Footen ja ensimmäisen kierroksen varausvuoron New Jersey Devilsiin vaihdossa Blake Colemaniin. Hänen veljensä Callan on myös jääkiekkoilija ja heidän isänsä Adam on kaksinkertainen Stanley Cup mestari Colorado Avalanchen kanssa.
Haukijärvi (Virrat, Tulijoki)
Maantietoa
Järven pinta-ala on 4,3 hehtaaria, se on 750 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,6 kilometriä.
Banguin yliopisto
Ennen Ranskan siirtomaan Oubangui-Charin eli nykyisen Keski-Afrikan tasavallan itsenäistymistä useimmat opiskelijat muuttivat Ranskaan suorittamaan korkeakouluopintojaan. Vuoden 1958 itsenäistymisen jälkeen valtio osallistui korkeakouluopetuksen kehittämiseen FESAC-säätiön myötä. FESAC toimi useiden vanhojen siirtomaiden alueilla järjestäen erikoistunutta koulutusta, esimerkiksi Keski-Afrikan tasavallassa toimi maatalousinstituutti.
Haukijärvi (Virrat, Tulijoki)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Naulaojan valuma-alueeseen (35.426) se kuuluu. Järven vedenpinnan korkeus on 123,3 metriä mpy.
Banguin yliopisto
FESAC:n toiminta päättyi 1960-luvun lopulla. 12. marraskuuta 1969 perustettiin valtion määräyksestä Banguin yliopisto. Toiminta aloitettiin vuonna 1971. Yliopisto laajensi opetusalojaan, jotka sisältävät nykyisin maatalouden lisäksi tieteellistä tutkimusta, oikeustiedettä, taloustiedettä, maaseudun kehitystä ja vapaita taiteita.
Juhana Himanen
Juhana (Johan) Himanen (Himain) (1770 Ristiina – 13. huhtikuuta 1819 Ristiina) oli suomalainen maanviljelijä ja valtiopäivämies.
Ristiinan Laurikkalan kylässä Johan Himasen ja Maria Revon perheeseen syntynyt Himanen oli lautamies. Hänen vaimonsa oli Maria Himanen (k. 1846). Himanen edusti talonpoikaissäädyssä Porvoon valtiopäivillä 1809 Kymenkartanon läänin Suur-Savon tuomiokuntaa. Valtiopäivien pöytäkirjoihin häneltä ei jäänyt esityksiä tai aloitteita.
Josefiina Huttunen
Josefiina Huttunen (1865–1957) oli suomalainen muotiliikkeen pitäjä ja maallikkosaarnaaja. ”Sisar” Huttunen johti yhdessä asianajaja ja toimittaja Jean Boldtin kanssa Nikolainkirkon valtausta kesäkuussa 1917.
Liperistä kotoisin ollut Huttunen omisti 1900-luvun alussa muotiliikkeen Helsingin Korkeavuodenkadulla. Hän oli aiemmin ollut Pelastusarmeijan upseerina mutta erkaantui sitten tästä liikkeestä ja toimi itsenäisenä maallikkosaarnaajana. Nikolainkirkon valtaus tapahtui 17. kesäkuuta 1917, kun Boldtin ja Huttusen johtama usean sadan henkilön joukko otti kirkon haltuunsa jumalanpalveluksen jälkeen. Valtaus jatkui seuraavan päivän aamuyöhön saakka, kunnes miliisi onnistui pidättämään Boldtin ja tyhjentämään kirkon. Jo ennen kirkon valtausta Boldtin ja Huttusen kannattajat olivat pitäneet useampana päivänä kokouksiaan Senaatintorilla ja Nikolainkirkon portailla.
Huttunen oli Boldtin ohella toinen päähenkilöistä kirjailija Juha Siltasen vuonna 2014 Nikolainkirkon valtauksesta kirjoittamassa näytelmässä Vallankumous eli Sisar Huttusen ihmeellinen elämä.
Kouluterveyskysely
Kouluterveyskysely on Suomessa Terveyden ja hyvinvoinnin laitoksen tekemä kyselytutkimus, jolla kerätään seurantatietoa eri ikäisten lasten ja nuorten hyvinvoinnista, terveydestä, koulunkäynnistä ja opiskelusta, osallisuudesta sekä heidän palvelutarpeistaan.
Kyselyyn osallistuvat seuraavat ryhmät kokonaisuudessaan:
Kouluterveyskysely tehdään joka toinen vuosi. Tietoja on kerätty perusopetuksen 8. ja 9. luokkaa käyviltä vuodesta 1996, lukioissa vuodesta 1999 ja ammatillisissa oppilaitoksissa vuodesta 2008 alkaen. Perusopetuksen 4. ja 5. luokkaa käyvät lapset ovat olleet mukana vuodesta 2017 alkaen. Perusopetuksen 4. ja 5. vuosiluokan oppilaiden huoltajat vastasivat kyselyyn vuosina 2017 ja 2019.
Janne Salminen
Janne Salminen (s. 1971 Salo ) on suomalainen oikeustieteilijä ja Turun yliopiston oikeustieteellisen tiedekunnan julkisoikeuden professori. Salminen on myös Helsingin yliopiston ja Åbo Akademin dosentti sekä oikeustieteellisen tiedekunnan varadekaani.
Salminen on erikoistunut julkisoikeuteen, erityisesti valtiosääntö-, hallinto- ja eurooppaoikeuteen. Hän toimii sekä JuRe- että SILE-tutkimushankkeissa. Ne ovat Suomen Akatemian Strategisen tutkimusneuvoston rahoittamia.
Salminen on yksi eduskunnan perustuslakivaliokunnan kysytyimmistä perustuslakiasiantuntijoista ja on esimerkiksi toiminut perustuslain tarkistamiskomitean sihteerinä (pj. ministeri Christoffer Taxell).
Salminen on Suomalaisen Lakimiesyhdistyksen hallituksen puheenjohtaja. Lisäksi hän toimii muutamien yhdistysten ja säätiöiden hallituksissa. Salmiselle on myönnetty Suomen Valkoisen Ruusun I luokan ritarimerkki. Salminen on varatuomari.
Arvid A. Anderson
Arvid A. Anderson (28. elokuuta 1878 – 13. huhtikuuta 1928) oli suomalainen liikemies.
Anderson palveli aluksi Kone- ja Siltarakennus Oy:ssä ja myös rakennusalalla Helsingissä. Hän oli pitkään Ekön höyrysahan ja Tvärminnen kalkkihiekkatiilitehtaan johtajana. Vuosina 1924–1926 Anderson oli Hietalahden Sulkutelakka- ja Konepaja Oy:n toimitusjohtajana. Hän omisti Vihdissä Olkkalan kartanon ja siihen kuuluneet teollisuuslaitokset.
Arvid Andersonin, Maakuntain Keskus-Pankki Oy:n johtajan Gustaf Waldenin ja asianajaja John Grenmanin perustama Oy Olkkala Ab osti elokuussa 1918 Olkkalan kartanon maanviljelysneuvos Emil af Hällströmiltä 8 miljoonalla markalla. Uudet omistajat palstoittivat kartanon maita myyden vuoteen 1922 mennessä 1 850 hehtaaria joista muodostettiin 50 uutta maatilaa. He purkivat Olkkalan koskessa olleen vanhan sahalaitoksen ja rakensivat 1920-luvun alussa uuden kaksiraamisen höyrysahan voimalaitoksineen Averia-järven rantaan. Samoihin aikoihin kartanon maille valmistui myös tiilitehdas. Laivauksia varten vuokrattiin maa-alue Lappohjan satama-alueelta ja rakennettiin sinne 115 m pitkä ja 17 m leveä lastauslaituri. Anderson hankki omistukseensa ajan kuluessa lähes koko Oy Olkkala Ab:n osakekannan. Hänen kuoltuaan hänen puolisonsa myi yhtiön 1929; kartanon ja teollisuuslaitosten ostajina olivat kunnallisneuvos Artturi Hiidenheimo, tilanomistajat Artturi E. Korckman ja Ragnar Forsten sekä senaattori Juhani Arajärvi.
Anderson oli purjehduksen harrastaja ja hän omisti useita kilpaveneitä muun muassa Olkkala-nimisen veneen.
Matala-Sammatti
Maantietoa
Lammen pinta-ala on 1,7 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Naulaojan valuma-alueeseen (35.426) se kuuluu. Lammen vedenpinnan korkeus on 111,6 metriä mpy.
Bastarz
Bastarz on eteläkorealaisen Block B -yhtyeen aliryhmä, joka perustettiin vuonna 2015. Se koostuu kolmesta jäsenestä: Block B:n kahdesta päätanssijasta, B-Bombista ja U-Kwonista sekä räppäri P.O:sta. Sen debyyttialbumi Conduct Zero julkaistiin 13. huhtikuuta 2015, mitä seurasi yhtyeen toinen minialbumi, Welcome 2 Bastarz, 31. lokakuuta 2016.
Historia
Levy-yhtiö Seven Seasonsin toimitusjohtaja valitsi Block B:stä jäsenet Bastarziin. 5. ja 6. huhtikuuta 2015 Block B julkaisi sooloteaserin ilmoittaakseen, että P.O, U-Kwon ja B-Bomb perustaisivat Bastarzin. Zico sävelsi Bastarzin ensimmäisen singlen, "Zero For Conduct", joka julkaistiin albumin yhteydessä 13. huhtikuuta 2015. Albumi koostui viidestä laulusta: "Zero For Conduct", "Charlie Chaplin", "Thief", "Nobody But You", "Sue Me".
Wicklowvuoret
Wicklowvuoret on Irlannissa sijaitseva vuoristo, joka ulottuu Wicklow’n kreivikunnasta Dublinin kreivikuntaan ja sen eteläpuolelle. Vuoriston alueella on ajoittain monentyyppisiä sääolosuhteita. Vuoriston yhteydessä on Wicklowvuorten kansallispuisto. Vuoristo on geologisesti antikliininen. Sen alueella on kallioita, jotka sisältävät graniittia, hiekkakiveä ja liuskekiveä. Vuoriston korkein vuori on Lugnaquilla, joka on 926 metriä korkea. Muita vuoria ovat Little Sugar Loaf, joka on 342 metriä korkea ja Sugar Loaf, joka on 504 metriä korkea. Vuoristossa on vuorten välissä useita laaksoja, joita ovat Glenmacnass, Glendasan, Glencree ja Glendalough. Vuoriston alueella virtaavia jokia ovat Avoca, Aughrim, Avonmore ja Liffey.
Bastarz
Historia
Seuraavana vuonna 2016 Bastarz julkaisi lokakuun lopulla toisen albuminsa Welcome 2 Bastarz, jonka ensimmäinen single oli "Selfish & Beautiful Girl", joka oli P.O:n säveltämä. Toinen single oli "Make It Rain", jonka oli säveltänyt Dean. Bastarz julkaisi kappaleelle "That's Right" videon, jossa jäsenet kuvaavat toisiaan matkustellessaan
Diskografia
Albumit Single albumit
VoLTE
VoLTE (Voice over LTE) eli 4G-puhelu on 4G-verkkojen ominaisuus, jossa äänipuhelut kulkevat 4G-verkon välityksellä vanhemman 3G- tai GSM-verkon sijasta. VoLTEn etuja ovat puheluiden parempi äänenlaatu ja nopeampi kytkeytymisaika.
Woldemar Bargiel
thumb|right|Woldemar Bargiel (1885)
Woldemar Bargiel (3. lokakuuta 1828 Berliini – 23. helmikuuta 1897 Berliini) oli saksalainen säveltäjä ja musiikkipedagogi. Hän oli Clara Schumannin velipuoli. Hän oli aikanaan sekä keskeinen opettaja että tunnettu säveltäjä, mutta nykyään hänen musiikkinsa on pitkälti painunut unohduksiin. Hänen tuotantoonsa kuuluu jousikvartettoja, jousioktetto, Adagio sellolle ja orkesterille (op. 38) , yksi sinfonia (C-duuri, Op. 30, 1864) ja kolme julkaistua orkestraalista alkusoittoa, jotka ovat muodoltaan (vaikkakaan eivät nimiltään) sinfonisia runoelmia. Robert Schumannin vaikutus on teoksissa vahva.
Bargielin opettajina olivat Leipzigin konservatoriossa Ignaz Moscheles, Moritz Hauptmann, Julius Rietz ja Niels Gade. Hän itse opetti konservatorioissa Kölnissä ja vuodesta 1874 kuolemaansa Berliinissä. Hän oli Johannes Brahmsin ystävä ja omisti tälle pianolle säveltämänsä fantasian (op. 19).
Vasta viime aikoina Bargielin yksityisten papereiden tutkimus on herättänyt kasvanutta kiinnostusta hänen sävellystuotantoaan kohtaan. Häneltä on säilynyt yli 1 500 kirjettä, joiden perusteella hän oli kysytty henkilö aikansa eurooppalaisessa musiikkielämässä. Hän sai eläessään muiden muassa Johannes Brahmsin ja Felix Draeseken arvostuksen osakseen.
Kuš
Kuš (myös Kush) oli kuningaskunta Nubiassa, nykyisen Sudanin alueella Koillis-Afrikassa vuosina 1069 eaa. – 350 jaa. Kušin pääkaupunkeja olivat Napata ja Meroë.
Nimeä Kuš käyttivät Ylä-Nubiasta jo muinaiset egyptiläiset 18. dynastian aikana.
Kušilaisvaltio syntyi, kun Egyptin uusi valtakunta sortui 1080 eaa. Voimakas Kuš hyökkäsi heikentyneeseen Egyptiin vuonna 728 eaa. kuninkaansa Pijen johtamana ja perusti sinne nubialaisdynastian. Kuš noudatti egyptiläisiä perinteitä, palvoi Amonia ja rakensi pyramidihautoja. Dynastia hallitsi Egyptiä vuoteen 666 eaa. saakka kunnes assyrialaiset hyökkäsivät maahan.
Egyptin faarao Psametik II hyökkäsi vuonna 590 eaa. Kušin pääkaupunki Napataan, minkä jälkeen pääkaupunki siirrettiin Meroëen.
Kušin kuningaskunta lakkasi olemasta vuonna 350 jaa. sen jälkeen kun aksumilaiset olivat hyökänneet sinne 20 vuotta aiemmin ja tuhonneet pääkaupunki Meroën. Jo ennen hyökkäystä kuningaskunnan viljelysmaat ja metsät olivat kärsineet liikakäytöstä ja ehtyneet.
Leslie-kaiutin
thumb|Animaatio Leslie-laitteen toimintaperiaatteesta. thumb|Tyypillinen Leslie-kaiutin, jonka alkuperäinen puinen kaappi on purettu ja kasattu uudelleen muovikaappiin.
Toimintaperiaate
Leslie-efekti perustuu Doppler-ilmiöön. Siinä minkä tahansa äänilähteen ääni kuulostaa nousevan tai laskevan riippuen siitä lähestyykö vai etääntyykö äänilähde. Leslie-efekti saadaan aikaan kahden pyörivän kaiuttimen tai kaiutintorven avulla, jotka pyöriessään kuulijaa kohti ja taas poispäin kuulostavat muuttavan äänen korkeutta. Lisäksi äänen soidessa tilassa ääniaallot vahvistavat ja kumoavat toisiaan ja ääneen tulee luonnollinen tilan sointi.
Toinen, matalia ääniä toistava kaiutin on asennettu pyörivän sylinterin taakse. Sylinterissä oleva pyöreä aukko antaa äänen soida vapaasti ohittaessaan kaiuttimen. Toinen kaiutin toistaa korkeat taajuudet pyörivän torven kautta. Sylinterin ja torven pyörimisnopeus on erilainen, ja sitä voidaan vaihdella ja saadaan mutkikkaampia, yhtäaikaisia vibraatto- ja tremolotehosteita.
Kitaran kanssa käytettynä Leslie-efektiä voi kuulla esimerkiksi Cream-yhtyeen kappaleessa "Badge" sekä Yesin kappaleessa "And You And I". Varsinkin soinnut muuttuvat sävyltään urkumaiseksi erityisesti pyörimisnopeuden hitaalla asetuksella. Nopealla asetuksella sointiin tulee nopea tremolo- efekti äänen ilmiöiden aikana.
Pian kehitettiin Univibe-niminen efektilaite, joka saa aikaan samankuuloisen tuloksen ilman Leslie-kaiutinta. Leslie-kaiutinyksikön nykyaikaiseksi parhaaksi korvaajaksi on lajittunut efektiyksikkö, jossa on pyörivä torvi, jonka ääntä otetaan talteen samassa tilassa olevilla mikrofoneilla. Nämä efektit ovat useimmiten räkkiin asennettavia, korkeudeltaan usein 2 "rack unit", kahden räkkiyksikön korkuinen. 1 rack unit, RU on 44.45mm. Alkuperäisiä Leslie-vahvistimia on olemassa hyvinkin paljon, mutta alkuperäisten laitteiden korkea hinta rajoittaa harrastaja- ja jopa ammattimuusikon valikoimaa. Laite korvataan nykyaikaisella analogisella, digitaalisella tai elektromekaanisella efektilaitteella.
Metalliyhtye Black Sabbath julkaisi vuonna 1970 ”Planet Caravan” -nimisen kappaleen, jossa laulaja Ozzy Osbournen laulu on ohjattu Leslie-kaiuttimen kautta. Tällöin lauluun tulee kaukainen efekti.